Sandra Nurmsalu

Sandra Nurmsalu (sündinud 6. detsembril 1988 Alaveres) on eesti poplaulja ja viiuldaja. 

Ta osales ansambli Urban Symphony solistina 2009. aasta Eurovisiooni lauluvõistlusel, kus Eestit esindanud Sven Lõhmuse laul "Rändajad" sai 6. koha.

Haridus
Pärast Alavere põhikooli lõpetamist õppis ta Georg Otsa nimelises Tallinna Muusikakoolis algul viiuli erialal ja hiljem popdžässlaulu erialal, muusikakooli lõpetas 2008. aastal. Poplaulutehnikates on ta end täiendanud laulu- ja tantsukoolis WAF.Ingrid Veidenberg. Sandra Nurmsalu: muusika sünnib tahtest luua ilu Eesti Päevaleht / LP, 18.03.2017.

Muusikaline tegevus
Ta on varem laulnud folkansamblites Pillipiigad ja Virre.Estonia at Eurovision Song Contest 2009 2007. aastast oli ta ansambli Urban Symphony solist ning tegi koostööd helilooja ja produtsendi Sven Lõhmusega. 

Alates 2010. aastast on ta rohkem koostööd teinud helilooja Priit Pajusaarega. Ta on ka ise laule kirjutanud.

Lauluvõistlusel "Eesti Laul 2019" osales ta lauluga "Soovide puu", mille autorid on Priit Pajusaar, Sandra Nurmsalu ja Aapo Ilves ning mis sai 8. koha.

Laule Sandra Nurmsalu repertuaarist
pisi
<tr valign=top><td>
 "Velvetiin"
 "Minu kodu"
 "Mad World"
 "Lootusetult hoolin sust ma"
 "Kui mind enam ei ole"
<td>
 "Hüvasti, kollane koer"
 "Behind These Hazel Eyes"
 "Hungry"
 "Rändajad"
 "Päikese poole"
<td>
 "Skorpion"
 "Sel teel" (kaastegev: Sinine)
 "Väike Eestimaa"
 "Kui tuuled pöörduvad"

Saavutused
 "Tähtede laul" (2004. aastal II koht; 2005. aastal I koht; 2006. aastal I koht). 
 2005 – osales Eesti Televisiooni saates "Kaks takti ette" (45 laulja seas).
 2007 – osales Eesti Televisiooni saates "Kaks takti ette" (4. koht).
 2009 – osales Eurovisiooni lauluvõistluse Eesti eelvoorus (Eesti Laul 2009) ansambli Urban Symphony solistina, kus esitas Sven Lõhmuse laulu "Rändajad", mis valiti Eestit esindama 2009. aasta Eurovisiooni lauluvõistlusel. Laul tuli poolfinaalis 3.Eesti tulemused Eurovisiooni ametlikul veebilehel ja finaalis 6. kohale.
 2014 – jõudis lauluvõistlusel "Eesti Laul 2014" finaali Sven Lõhmuse lauluga "Kui tuuled pöörduvad", mis sai 5. koha.
 2014 ja 2015 – andis kolmel üle-eestilisel turneel eriilmelisi kontserte.

Poliitiline tegevus
Alates septembrist 2025 on ta Eesti Konservatiivse Rahvaerakonna liige.Sandra Nurmsalu E-äriregistris. Vaadatud 05.11.2025.

Isiklikku
Sandra Nurmsalu elukaaslane on Tarmo Kask. Neil on viis last. Pere elab Märjamaa vallas.https://elu24.postimees.ee/7743067/onnesoovid-sandra-nurmsalu-perre-sundis-viies-laps

Viited

 Välislingid 

Rändajad @etv.err.ee
 Külli Koppelmaa: Sandra Nurmsalu Alaverest laulab Eesti Laulu finaalis @sonumitooja.ee, 11. veebruar 2009
 Lootusetult hoolin sust ma
 Hüvasti kollane koer
 Hungry
 Päikese poole
 Skorpion

Kategooria:Eesti lauljad
Kategooria:Eesti viiuldajad
Kategooria:Urban Symphony
Kategooria:Sündinud 1988